شەفەق
نیوز/ هەشتەمین ڤیستواڵ ئەنار، شەوەکی ئمڕوو پەنجشەممە،  وە بەشداری 
سەدان کشاوەرز و خاوەن باخەیل لە پارێزگای هەڵەبجە لە هەرێم کوردستان دەسوەپی
کرد.
پارێزگار
هەڵەبجە ئازاد تۆفیق لە وتاریگ لەوەخت مەراسیم ئاهەنگ دەسکردن وە ڤیستواڵەگە وت"
گشت تەقەڵایگ ئەمنی و خزمەتکردن ناوخوەیی دایمنە ئەرا ئی ڤیستواڵە و هیوا خوازیمن داهێنان
نوویگ بوود و نەبایەت تەنیا لە قسە و وتار وەرپرسەیل بمینێد، بایەت چالاکیەیل هونەری
ناوچەیل پارێزگاگە بگرێدە خوەی (هەڵەبجە، شارەزوور، هەورامان).
وتیش،
" هیوا خوازیمن مینوانەیل لە ماوەی رووژەیل ڤیستواڵەگە لە هەڵەبجە چێژ لە وەختەیلیان
بدوینن"
زیاتر
لە 400 باخەوان و کشاوەرز بەرهەمەیلیان لە ڤیستواڵەگە نمایشکردنەس و ماوەی سێ رووژ
وەردەوامە".
بەر  میوەی ئەنار وە یەکیگ لە وە ناودارترین بەرهەم لە
هەرێم کوردستان دانریەێد، ک لەی ساەیل دویایە ئەرا دەیشت عراقیش کلکریەێد، و ئمساڵ
بڕیارە ئەنار هەڵەبجە ئەرا ئیماراتیش کلبکریەێد.
